Pokyny k vyplneniu žiadosti konečného prijímateľa o záverečnú platbu v rámci podprojektu blokového grantu

Všeobecne

Žiadosť o záverečnú platbu predkladá každý konečný prijímateľ po ukončení podprojektu v zmysle zmluvy o poskytnutí NFP (v prípade predfinancovania, zálohovej platby aj v prípade refundácie). Čiastková PCR je povinnou prílohou tejto žiadosti.

Vyplňuje konečný prijímateľ

•	Konečný prijímateľ vyplní formulár žiadosti najneskôr v lehote stanovenej v zmluve o poskytnutí NFP. V prípade skoršieho ukončenia aktivít je konečný prijímateľ oprávnený predložiť žiadosť o záverečnú platbu aj skôr, ako uplynie predpokladaný termín ukončenia realizácie podprojektu. Konečný prijímateľ po predložení žiadosti na sprostredkovateľa už nie je oprávnený nárokovať si žiadne výdavky v zmysle zmluvy o poskytnutí NFP.  
•	Žiadosť sa vyhotovuje v dvoch origináloch, pričom jeden originál zostáva u konečného prijímateľa a druhý predkladá sprostredkovateľovi.
•	Všetky údaje uvedené v žiadosti musia byť v súlade so zmluvou o poskytnutí NFP. 
•	Žiadosť sa vyplňuje elektronicky, rukou vyplňované žiadosti nebudú akceptované.
•	Konečný prijímateľ vkladá vždy povinné číselné údaje v sekciách 2 až 5 do polí, ktoré sú zvýraznené žltou farbou. 
•	Konečný prijímateľ nevkladá žiadne číselné údaje v sekciách 2 až 5 do polí, ktoré sú vyznačené zelenou farbou.
•	Bezfarebné polia v sekciách 2 až 5 vypĺňa konečný prijímateľ  len vtedy, ak to od neho vyžaduje sprostredkovateľ. KP v prípade požiadavky SP doplní sumy na relevantných zdrojoch NFP: „FM EHP“, „NFM“, „ŠR-FM EHP“ a „“ŠR-NFM“ s pomocou percentuálnych podielov uvedených v sekcii 2.    
•	V prípade, ak konečný prijímateľ určitú časť žiadosti nevyplňuje, príslušné pole ostane prázdne.
•	Konečný prijímateľ vytlačí vždy len tie strany, ktoré vyplnil. Stranu vyplnenú na úrovni sprostredkovateľa, vytlačí sprostredkovateľ. 
•	Konečný prijímateľ postupuje žiadosť sprostredkovateľovi v papierovej (1 originál) aj v elektronickej forme. 
•	Konečný prijímateľ vkladá číselné údaje v jednotlivých poliach v tej mene, ktorá je pre dané pole prednastavená. 
•	Sprostredkovateľ pri spracovaní formuláru vyberá v sekcii 8 (Čestné vyhlásenie sprostredkovateľa o overení žiadosti o záverečnú platbu) vždy 1 zo 4 predvolených možností, ktoré mu formulár v danom poli ponúkne.

Sprostredkovateľ žiadosť KP:	Schvaľuje	
	Schvaľuje v zníženej sume	
	Pozastavuje schvaľovanie	
	Neschvaľuje	

Upozornenia: 	
I 	Z dôvodu nesprávneho, neúplného alebo nedostatočného vyplnenia predpísaných polí v sekcii 1 (Identifikácia KP), 2 (Identifikácia podprojektu) môže byť platba konečnému prijímateľovi zamietnutá. Z dôvodu nesprávneho, neúplného alebo nedostatočného vyplnenia predpísaných polí v sekcii 3 (Finančná identifikácia účtu pre prostriedky financovania podprojektu) žiadosti alebo v prípade chýbajúceho podpisu alebo odtlačku pečiatky v sekcii 7 (čestné vyhlásenie KP) bude žiadosť  konečného prijímateľa zamietnutá.

II	V prípade, ak konečný prijímateľ uvedie nesprávne informácie v sekcii 4 (Identifikácia platby), 5 (Oprávnená suma žiadosti o platbu) a 6 (Zoznam príloh), NKB/PO nie je z dôvodu uvedeného pochybenia oprávnený, žiadosť zamietnuť, neschváliť alebo pozastaviť. SP upozorní konečného prijímateľa na uvedený nedostatok v elektronickej alebo písomnej komunikácii s konečným prijímateľom. 

1 Identifikácia konečného prijímateľa (KP)

•	KP uvedie základné identifikačné údaje KP: 
-	v prípade právnickej osoby: názov a sídlo, IČO, DIČ, IČ DPH
-	v prípade fyzickej osoby: meno, priezvisko a adresu, IČ DPH
•	KP uvedie aj aktuálnu kontaktnú osobu, telefón, fax, e-mail. KP sa odporúča uvádzať telefonický a mailový kontakt na 2 osoby. 

2 Identifikácia podprojektu

•	KP uvedie názov podprojektu a identifikačné číslo podprojektu v súlade so zmluvou o poskytnutí NFP (napr. „Fond technickej asistencie“, „SK0001“).
•	KP uvedie dátum začiatku oprávnenosti výdavkov v súlade so zmluvou o poskytnutí NFP (napr. 01.07.2009)
•	KP uvedie dátum ukončenia oprávnenosti výdavkov v súlade so zmluvou o poskytnutí NFP (napr. 30.04.2011).
•	KP uvedie do vyžltených polí percentuálny podiel všetkých 5 zdrojov. Podiel 4 zdrojov na NFP: FM EHP – prostriedky z rozpočtu donorských štátov, FM EHP – spolufinancovanie zo ŠR,  NFM – prostriedky z rozpočtu donorských štátov, NFM – spolufinancovanie zo ŠR, a podiel vlastných zdrojov KP na COV v zmysle zmluvy o poskytnutí NFP. 

Príklad: COV v rámci podprojektu predstavujú 100 EUR, podprojekt je spolufinancovaný z oboch finančných mechanizmov v rovnakom pomere, KP získava 60 % z COV formou NFP a minimálne 40% z COV hradí KP z vlastných zdrojov (pričom nie sú spolufinancované zo ŠR): 

FM EHP	 	30,000%	Percentuálny podiel zdroja na NFP	FM EHP	50,00%	
NFM	 	30,000%		NFM	50,00%	
ŠR - FM EHP	 	0,000%		ŠR - FM EHP	 	
ŠR - NFM	 	0,000%		ŠR - NFM	 	
Podiel vlastných zdrojov KP na COV 	40,000%	 	

3. Finančná identifikácia účtu pre prostriedky financovania podprojektu  

•	KP identifikuje bankový účet pre prostriedky financovania podprojektu: predčíslie, číslo účtu, kód banky a IBAN v zmysle zmluvy o poskytnutí NFP, resp. jej dodatkov. Pole IBAN je povinné iba pri cezhraničných prevodoch.
•	KP uvedie údaj o zostatku finančných prostriedkov na bankovom účte, ktorý musí korešpondovať s prílohou žiadosti – výpisom z bankového účtu. Výpis z bankového účtu je vygenerovaný k poslednému dňu reportovacieho obdobia zúčtovaného v čiastkovej PIR, resp. najneskôr ku dňu schválenia žiadosti na úrovni KP. Polia týkajúce sa zostatku prostriedkov na bankovom účte sú povinné len vtedy, ak to od KP vyžaduje sprostredkovateľ.  

4 Suma zúčtovaných výdavkov KP

Riadok A-SKK vypĺňa len ten KP, ktorý zúčtoval oprávnené výdavky aj za obdobie pred 1.1.2009. Výstupom tohto pomocného riadku je sumarizácia všetkých oprávnených výdavkov, ktoré KP zúčtoval za obdobie, kedy bola slovenská koruna oficiálnou menou v rámci SR. 
KP uvádza v riadku A-EUR konečnú zúčtovanú sumu oprávnených výdavkov vzniknutých a zúčtovaných počas doby oprávnenosti výdavkov. Pred 1.1.2009 ide o sumu zúčtovanú v mene SKK (po prepočte konverzným kurzom) a počnúc 1.1.2009 zúčtovanú v mene EUR. KP túto sumu v riadku A-EUR uvedie ako súčet súm vyplývajúcich z účtovných dokladov (nezaokrúhlená suma). KP, ktorí v období pred 1.1.2009 nerealizovali výdavky, nevypĺňajú riadok A-SKK, ale len riadok A-EUR. KP postupuje pri výpočte sumy v riadku A-EUR nasledovne: 
a)	ak boli všetky oprávnené výdavky schválené a vyplatené po 1.1.2009, v riadku A-EUR uvádza kumulatívnu sumu zúčtovaných a schválených  oprávnených  výdavkov vyplývajúcu z účtovných dokladov (nezaokrúhlenú) priamo v mene EUR; 
b)	ak boli oprávnené výdavky schválené a vyplatené pred 1.1.2009 aj po 1.1.2009, v riadku A-EUR uvedie v mene EUR súčet sumy uvedenej v riadku A-SKK (ide o schválené oprávnené výdavky na základe účtovných dokladov vzniknuté pred 1.1.2009) prepočítanej konverzným kurzom a sumy schválených a vyplatených prostriedkov počnúc 1.1.2009. 

5 Oprávnená suma žiadosti o záverečnú platbu

•	Riadok B-SKK vyplnia len KP, ktorí uzavreli zmluvu o poskytnutí NFP v mene SKK, pričom tu uvedú sumu COV v súlade so zmluvou o poskytnutí NFP na dve desatinné miesta v mene SKK. KP následne v riadku B-EUR prepočíta uvedené sumy na menu EUR s použitím konverzného kurzu. Ak bude čiastka súčtu jednotlivých zdrojov po eurokonverzii (v eurách) vyššia ako suma „COV spolu“ prepočítaná na eurá, rozdiel sa vždy uplatní na zdroji „Vlastné zdroje KP“. Ak bude čiastka súčtu jednotlivých zdrojov NFP po eurokonverzii (v eurách) vyššia ako suma „NFP“ prepočítaná na eurá, rozdiel sa vždy uplatní na ťarchu štátneho rozpočtu. Ak je podprojekt financovaný z oboch finančných mechanizmov, navýšenie na strane spolufinancovania bude prioritne rozdelené rovnakým pomerom na dve desatinné miesta medzi spolufinancovanie FM EHP a spolufinancovanie NFM. V opačnom prípade sa tento rozdiel pripočíta na ťarchu zdroja „ŠR – FM EHP“.     
•	KP, ktorí uzavreli zmluvu o poskytnutí NFP po 1.1.2009 (v mene EUR), uvedú v riadku B-EUR sumu COV v členení na jednotlivé zdroje v súlade so zmluvou o poskytnutí NFP na dve desatinné miesta v mene EUR. 
•	KP uvedie v riadku C celkovú sumu prostriedkov v mene EUR, ktoré mu boli pripísané na účet od SP počas celej realizácie podprojektu, pričom postupuje nasledovne:  
c)	ak získal všetky prostriedky po 1.1.2009 uvádza sumu poskytnutých prostriedkov priamo v mene EUR; 
d)	ak získal časť prostriedkov pred 1.1.2009 a časť počnúc 1.1.2009, v riadku C uvedie v mene EUR súčet sumy pripísaných prostriedkov pred 1.1.2009 po prepočítaní konverzným kurzom a sumy prostriedkov pripísaných po 1.1.2009.  
•	KP v riadu D skontroluje výšku žiadanej sumy záverečnej platby v rámci „NFP“ a celkových oprávnených výdavkov „COV spolu“, vypočítanej formulárom. 
•	KP skontroluje, či v riadku E je percentuálny podiel kumulatívne zúčtovanej sumy oprávnených výdavkov (vrátane vlastných zdrojov) na sume COV v rozmedzí 0% až 100 %.Pomer kumulatívne zúčtovanej sumy prostriedkov NFP nesmie prekročiť výšku NFP vyplývajúcu zo zmluvy o poskytnutí NFP, avšak podiel celkových zúčtovaných prostriedkov vlastných zdrojov môže byť vyšší ako minimálna hodnota tohto zdroja vyplývajúca zo zmluvy o poskytnutí NFP.  

6 Zoznam príloh

•	KP v rámci príloh predkladá prílohy vyplývajúce z aktuálnej Príručky. Sú to najmä: čiastková PCR a účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty, zoznam účtovných dokladov, sumarizačné hárky v zmysle aktuálnej Príručky, výpisy z bankového účtu (originál alebo overenú kópiu s odtlačkom pečiatky a podpisom štatutárneho orgánu KP). Ďalší rovnopis originálu faktúry, príp. dokladu rovnocennej dôkaznej hodnoty si ponecháva KP. V prípade, že povaha tohto dokladu neumožňuje vyhotoviť viac rovnopisov originálov (napr. pokladničný blok), predkladá overenú kópiu s odtlačkom pečiatky a podpisom štatutárneho orgánu KP.

7 Čestné vyhlásenie KP/PP

•	Štatutárny orgán KP žiadosť potvrdí odtlačkom pečiatky a vlastným podpisom.

9 Čestné vyhlásenie sprostredkovateľa o overení žiadosti 

Vypĺňa a tlačí len sprostredkovateľ	
•	Sprostredkovateľ v riadku F uvedie konečnú sumu zúčtovaných oprávnených výdavkov KP, ktoré uznal ako oprávnené v členení na jednotlivých 5 zdrojov tvoriacich COV. 
•	Sprostredkovateľ v riadku G uvedie ním schválenú výšku záverečnej platby KP podľa jednotlivých 5 zdrojov tvoriacich COV na dve desatinné miesta. 
•	Sprostredkovateľ na základe overenia žiadosť o záverečnú platbu schváli, zníži o sumu neoprávnených výdavkov, pozastaví schvaľovanie žiadosti, neschváli. 
•	Sprostredkovateľ v prípade zníženia žiadosti o platbu, pozastavenia schvaľovania a neschválenia uvedie aj dôvody takéhoto postupu. 
•	Sprostredkovateľ zasiela informáciu KP o schválení/schválení v zníženej sume, pozastavení, resp. neschválení žiadosti minimálne v elektronickej forme. 
•	Štatutárny orgán sprostredkovateľa, resp. ním splnomocnená osoba potvrdí žiadosť odtlačkom pečiatky a vlastným podpisom.